Augustobrigako tenplu erromatarra

Augustobrigako tenplu erromatarra, herrian Los Mármoles izenarekin ezagututa, kontserbatuta dagoen tenplu baten erorkinak dira. Jatorriz Caceresko probintzian zegoen Talavera la Vieja herrian zegoen, herri hau Augustobriga gainean eraikia. 1957tik 1964ra Valdecañas urtegia eraiki zenean, herria ur azpian gelditu zen baina aurretik, 1963an, erorkinak lekuz aldatu zituzten, gaur egun dauden tokian jartzeko, hau da, urtegiaren gainean, Bohonal de Ibor herrian. 1931tik kultura ondarearen izendapena du.Morán Sánchez, Carlos Jesús (2014), «Augustóbriga (Talavera la Vieja)», II Coloquios Histórico-Culturales del Campo Arañuelo D. Antonio María y Cano (Navalmoral de la Mata): 21-40.or. 

Tradizioz, inguruko biztanleek miretsi egin izan dute tenplua, eta, aldi berean, ez dute ulertu ere egin. Bitxia bada ere, 70eko hamarkadara arte, hondakin horiek ez ziren erromatarrekin lotzen, arabiarrekin baizik. Ziur aski, ideia horren atzean musulmanek tenpluari eman zioten erabilera baten oroimena zegoen.Santos Sánchez, Marcelino (1993). Historia de Talavera la Vieja (la romana Augustóbriga). Gráficas del Tajo. ISBN 84-604-6885-2.

 Deskribapena 
II. mendeko tenplu honek oinplano angeluzuzena du, hegoaldera begira dago eta amildegi altu baten goialdean. Horrela, jatorrizko kokapena errepikatzen da, nahiz eta gaur egun sakana zati handi batean urez estalita egon.

Tenpluaren aztarnekin batera badira beste hiru zutabe. Horiek Cillako tenplukoa ziren eta bakarrik zutabeak aldatu ziren zeren eta euskarria opus caementicium materialez egina baitzegoen.

 Kondaira 
Kondairaren arabera, jauregi hori errege mairu batek eraiki zuen, alaba goi-goian giltzapetzeko; horrela, zaldun kristau batekin zituen maitasunak amaitu nahi zituen. Narrazio horren arabera, zutabe horien helburua zen printzesa bizi zen gela ahalik eta garaiena altxatzea, harrizko arkutik bakarrik sartzen baitzen kanpora. Handik, polea batekin, otar bat igotzen zioten goizero elikagaiekin, eta saski horretan bertan, zorigaiztoko egun batek bere bizitzaren amaiera aurkitu zuen, mahats-mordo batean sugegorri batek hozka egin baitzion.

 Iruditegia 

 Erreferentziak 

 Kanpo estekak 
 :Los Mármoles multzoaren inguruko informazioak eta bideoak.

Kategoria:Erromatar tenpluak
Kategoria:II. mendean amaitutako eraikinak
Kategoria:Cáceresko probintziako monumentuak
Kategoria:Antzinako Erromako arkitektura Extremaduran
Kategoria:Extremadurako historia
Kategoria:Extremadurako kultura-ondasunak
Kategoria:Cáceresko probintziako monumentuak
Kategoria:Navalvillar de Ibor
Kategoria:Lusitania
Kategoria:II. mendeko arkitektura